Remi Sonaiya
Oluremi Comfort Sonaiya (an haife shi a 2 ga Maris din shekarar 1955), yar siyasan Nijeriya ce, masaniyar ilmi kuma marubuciya. Ta kasance mace ta farko da ta fara tsaya wa takarar kujerar shugaban kasa a Najeriya a zaben shekara ta 2015 a karkashin jam'iyyar KOWA. Amma kwanan nan ta rasa takarar ta a hannun Dr. Adesina Fagbenro Byron don sake wakiltar jam’iyyar a zaben shekara ta 2019.

Rayuwar farko da ilimi 
An haifi Sonaiya a garin Ibadan, babban birnin jihar Oyo, inda ta kammala karatun ta na firamare da sakandire a makarantar St. Luke's Demonstration School, Ibadan da kuma St. A shekarar 1977, ta kammala karatun ta a Jami’ar Ife ( wacce a yanzu ake kira Jami’ar Obafemi Awolowo), inda ta karanci Faransanci. 

Daga baya ta samu digiri na biyu a fannin adabin Faransanci a jami’ar Cornell da ke Amurka, sannan ta sake samun digiri na biyu a fannin ilimin harsuna daga wata jami’a a Najeriya a shekarar 1984. Ta koma jami'ar Cornell ne a shekara ta 1988 don karatun PhD a fannin ilimin harshe.

Ayyuka 
A shekarar 1982, an dauke ta aiki matsayin mataimakiyar malami a Sashen Harsunan kasashen Waje, a Jami’ar Obafemi Awolowo kafin ta kai matsayin Farfesa a Fannin Harshen Faransanci da Kimiyyar Harshe a shekara ta 2004.  Ita mabiyar aikin Gidauniyar Alexander von Humboldt ce inda aka nada ta matsayin wakiliyar kimiya na gidauniyar na kimiyya daga shekara ta 2008 zuwa 2014. 

A shekara ta 2010 ne, ta yi ritaya daga matsayinta a Jami’ar Obafemi Awolowo kuma ta zama 'yar siyasa, a Jam’iyyar KOWA inda aka zabe ta a matsayin Jami’ar Hulda da Jama’a ta Kasa, sannan ta ci gaba da zama 'yar takarar Shugaban kasa a karkashin jam'iyyar a zaben shekara ta 2015.  A zaben, Sonaiya ta samu kuri'u 13,076 kuma ta kare a matsayi na 12.

Littattafai 
Sonaiya marubuciya ce ga jaridar The Niche,  jaridar gidan yanar gizo ta Najeriya, Sonaiya ta buga littattafai da dama da suka hada da:

 Culture and Identity on Stage: Social-political Concerns and Enactments in Contemporary African Performing Arts (2001) ISBN 9789782015785
 Language Matters: Exploring the Dimensions of Multilingualism (2007)
 A Trust to Earn – Reflections on Life and Leadership in Nigeria (2010) ISBN 9789789115983  
 Igniting Consciousness – Nigeria and Other Riddles (2013) ISBN 9785108473
 Daybreak Nigeria – This Nation Must Rise! (2014) ISBN 9789785205732

Rayuwa 
Ta auri Babafunso Sonaiya, farfesa a fannin kimiyyar dabbobi, kuma suna da ɗa daya, da mace ɗaya da jikoki.

Manazarta 

Mata
Ƴan Najeriya
Rayayyun mutane